รัฐบาลไทย-ข่าวทำเนียบรัฐบาล-ครม.ไฟเขียว 11 แนวทาง-มาตรการรณรงค์ สืบสานประเพณีสงกรานต์ปี 61  ชู “สงกรานต์วิถีไทย ใช้น้ำคุ้มค่า ชีวาปลอดภัย”  เชิญชวนปชช.แต่งกายชุดไทย-ผ้าท้องถิ่น-ชุดไทยย้อนยุคเล่นน้ำ เข้าวัดทำบ
วันพฤหัสบดีที่ 5 เมษายน 2561
ครม.ไฟเขียว 11 แนวทาง-มาตรการรณรงค์ สืบสานประเพณีสงกรานต์ปี 61  ชู “สงกรานต์วิถีไทย ใช้น้ําคุ้มค่า ชีวาปลอดภัย”  เชิญชวนปชช.แต่งกายชุดไทย-ผ้าท้องถิ่น-ชุดไทยย้อนยุคเล่นน้ํา เข้าวัดทําบ
ครม.ไฟเขียว 11 แนวทาง-มาตรการรณรงค์ สืบสานประเพณีสงกรานต์ปี 61 ชู “สงกรานต์วิถีไทย ใช้น้ําคุ้มค่า ชีวาปลอดภัย”เชิญชวนปชช.แต่งกายชุดไทย-ผ้าท้องถิ่น-ชุดไทยย้อนยุคเล่นน้ํา เข้าวัดทําบุญ สรงน้ําพระ เล่นน้ําอย่างพองาม
วันที่ 3 เมษายน 2561 นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) เปิดเผยภายหลังประชุมคณะรัฐมนตรี (ครม.) ว่า ที่ประชุม ครม. มีมติรับทราบแนวทางและมาตรการรณรงค์สืบสานคุณค่าประเพณีและวัฒนธรรมสงกรานต์แบบดั้งเดิม รวมทั้งป้องกันและแก้ไขปัญหาต่างๆ ที่จะเกิดขึ้นในช่วงเทศกาลสงกรานต์ ประจําปี 2561 ภายใต้แนวคิด“สงกรานต์วิถีไทย ใช้น้ําคุ้มค่า ชีวาปลอดภัย”ซึ่ง วธ.บูรณาการความร่วมมือระหว่างหน่วยงานที่เกี่ยวข้อง 24 หน่วยงาน อาทิ กระทรวงมหาดไทย กระทรวงการท่องเที่ยวและกีฬา สํานักงานตํารวจแห่งชาติ และกรุงเทพมหานคร เป็นต้น ในการจัดงานประเพณีสงกรานต์ ประจําปี 2561 โดยเป็นการดําเนินการตามนโยบายของรัฐบาล ในการอนุรักษ์ ฟื้นฟู และเผยแพร่มรดกภูมิปัญญาทางวัฒนธรรมที่ถูกต้องและเหมาะสม การปฏิบัติตามวิถีชีวิตที่ดีงามของประชาชนชาวไทย การรณรงค์ให้มีการจัดกิจกรรมอย่างสร้างสรรค์ คํานึงถึงคุณค่า สาระสําคัญของวัฒนธรรม ประเพณี และคุณค่าของน้ํา โดยการใช้น้ําอย่างประหยัดและคุ้มค่า อีกทั้งเพื่อรักษาความปลอดภัยในชีวิตและทรัพย์สินของประชาชน รวมถึงสร้างความมั่นใจแก่นักท่องเที่ยวที่เดินทางมาเที่ยวในช่วงเวลาประเพณีที่สําคัญของประเทศให้เพิ่มมากขึ้น ซึ่งเป็นส่วนสําคัญที่จะสร้างรายได้และเศรษฐกิจให้แก่ประเทศไทยได้อย่างยั่งยืน
นายวีระ กล่าวอีกว่าสําหรับแนวทางและมาตรการรณรงค์ในช่วงเทศกาลสงกรานต์ปีนี้ มีทั้งหมด 3 ด้านหลัก 11 แนวทาง ประกอบด้วย 1.รณรงค์จัดกิจกรรม“สงกรานต์วิถีไทย”ได้แก่ 1.1 ส่งเสริมให้จังหวัดต่างๆใช้พื้นที่จัดกิจกรรมทางวัฒนธรรมและร่วมกันสืบสานประเพณีสงกรานต์ของท้องถิ่น 1.2 ขอความร่วมมือจากประชาชนในการสืบสานคุณค่าสาระและสิ่งที่ควรทําของประเพณีสงกรานต์วิถีไทย เช่น ทําความสะอาดบ้านเรือน วัด สถานที่สาธารณะ ทําบุญตักบาตร ปฏิบัติธรรม ฟังเทศน์ สรงน้ําพระ รดน้ําขอพรผู้สูงอายุ เล่นน้ําอย่างพองาม 1.3 รณรงค์ให้แต่งกายด้วยชุดสุภาพ ใช้ผ้าไทย ผ้าท้องถิ่น หรือชุดไทยย้อนยุค เข้าร่วมในกิจกรรมต่างๆและ 1.4 ขอความร่วมมือผู้ประกอบการและประชาชน ในการจัดกิจกรรม โดยคํานึงถึงวัฒนธรรมและความเหมาะสม และร่วมกันเฝ้าระวังทางวัฒนธรรม ทางสายด่วนวัฒนธรรม1765
2. รณรงค์“ใช้น้ําคุ้มค่า”ได้แก่ 2.1 กําหนดพื้นที่ให้ประชาชนเล่นน้ํา เพื่อควบคุมการใช้น้ําอย่างประหยัด คุ้มค่า ขอความร่วมมืองดใช้รถบรรทุกตระเวนสาดน้ําในพื้นที่ต่างๆ กําหนดระยะเวลาการเล่นน้ํา ให้เลิกเล่นน้ําในเวลาที่กําหนด ห้ามใช้แป้งและสีต่างๆ มาเล่น 2.2 ขอความร่วมมือจากประชาชนให้ใช้อุปกรณ์ที่ปลอดภัยและประหยัดน้ํา เช่น ใช้ขันขนาดเล็ก ไม่ใช้ปืนฉีดน้ําแรงดันสูง เล่นน้ําอย่างสุภาพ และ 2.3 ขอความร่วมมือประชาชนให้ใช้น้ําอย่างประหยัดรู้คุณค่าและน้ําสะอาด เพื่อสุขอนามัย
3. รณรงค์เรื่อง“ชีวาปลอดภัย”ได้แก่ 3.1 ขอความร่วมมือภาคเอกชน ผู้ประกอบการ สถานบันเทิงผู้จัดกิจกรรม กําหนดเวลาเปิด-ปิด จัดกิจกรรมและงดจําหน่ายเครื่องดื่มที่มีแอลกอฮอล์ ตามเวลาที่กฎหมายกําหนด 3.2 ควบคุมและรณรงค์ผู้ใช้รถ โดยใช้มาตรการเมาไม่ขับและมีน้ําใจให้แก่กัน ในการใช้รถใช้ถนนหากพบเห็นการกระทําที่ไม่เหมาะสมให้แจ้งหน่วยงานหรือศูนย์รับแจ้งเหตุของหน่วยงานต่างๆ 3.3 มาตรการ 6 ด้าน ได้แก่ ลดปัจจัยเสี่ยงด้านคน ถนน และยานพาหนะ มาตรการด้านความปลอดภัยแก่นักท่องเที่ยว ความปลอดภัยทางน้ํา และการดูแลหลังเกิดอุบัติเหตุ3.4 มีมาตรการควบคุมความเร็วการใช้รถให้ใช้รถใช้ถนนตามกฎจราจรอย่างเคร่งครัด ตรวจความพร้อมของผู้ขับรถสาธารณะ ศูนย์บริการตรวจสภาพรถฟรี รวมถึง มีศูนย์รับแจ้งเหตุร้องเรียน การใช้รถใช้ถนน โดยกรมการขนส่งทางบก และจุดบริการพักรถระหว่างการเดินทาง เพื่อลดการเกิดอุบัติเหตุ ในช่วงประเพณีสงกรานต์
นายวีระ กล่าวด้วยว่า แนวทางและมาตรการรณรงค์ดังกล่าวจะก่อให้เกิดการดําเนินงานด้านวัฒนธรรมประเพณีที่เหมาะสม ดีงาม เป็นการอนุรักษ์ สืบสานประเพณีสงกรานต์ ให้คงคุณค่า สาระและความงดงามซึ่งเป็นเอกลักษณ์และอัตลักษณ์ ที่สามารถแสดงให้ประชาชนชาวไทยและชาวต่างชาติได้รับรู้ อีกทั้งยังเป็นการเตรียมการเพื่อป้องกันอุบัติเหตุและอุบัติภัยต่างๆ ที่จะเกิดขึ้น รวมทั้งการดูแลทรัพย์สินและความปลอดภัยของประชาชน ซึ่งเป็นประเด็นที่รัฐบาลให้ความสําคัญ เพื่อให้ประชาชนชาวไทยและชาวต่างชาติ ได้รับความสุขจากประเพณีสงกรานต์ และได้ร่วมสืบสานประเพณีที่สําคัญของประเทศไทย
อีกทั้งยังได้สัมผัสกับความงดงามของประเพณี วัฒนธรรม มรดกภูมิปัญญาทางวัฒนธรรม อันทรงคุณค่าและมีมายาวนานของประเทศไทย รวมถึงเป็นการสร้างภาพลักษณ์อันดีแก่สายตาชาวโลกที่จะส่งเสริมให้นักท่องเที่ยวจากต่างประเทศ เดินทางมาท่องเที่ยวในประเพณีสงกรานต์ ทําให้การท่องเที่ยวของประเทศไทย เกิดการขยายตัว และก่อให้เกิดรายได้จากการท่องเที่ยวกว่าหมื่นล้านบาท ซึ่งจะเป็นการยกระดับและพัฒนาทางด้านเศรษฐกิจของประเทศต่อไป